《金山》
宋代·王令

长江从天来，意欲以地分。
西山避之逃，东山开为门。
木石所不捍，土沙固随奔。
东西两随海，势已无完坤。
如何中流居，独遏万里浑。
坤维赖系得，地灵烦窥扪。
不然已飘泊，两分不相存。
禹力所不除，天意固可论。
余欲沉九渊，下视万古根。
畏强激常情，中立爱此墩。
诗成欲谁和，感慨心徒烦。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。